ငဝ်းဝုဲင်ႏဖရာꩻ

ခွေါင်းရွမုꩻ ငတ်ꩻပါꩻ 
ကတောင်၊ စူနီပင်၊ ခင်ႏလေင်းနီဖဲ့ꩻ ယိုငတ်ꩻမျိုꩻနဝ်ꩻ ခွေါင်းရွလင်ꩻဗာႏ အဒါလောင်းနဝ်ꩻသွူ။

 ငဝ်းဝုဲင်ႏ ရတနာႏမျတ်သိုမ်ပါꩻ 
ဗုဒ္ဓံ ပူဇေမိ (ငေါက်ꩻလင်ꩻတဆင်ႏ)
ဓမ္မံ ပူဇေမိ (ငေါက်ꩻလင်ꩻတဆင်ႏ)
သံဃံ ပူဇေမိ (ငေါက်ꩻလင်ꩻတဆင်ႏ)။

ဗုဒ္ဓံ - သစ္စာႏလစ်ꩻပါꩻ ထီႏသေငါꩻဒါႏ နီဗွေႏဖရာꩻယို၊ ပူဇေမိ ခွေသွဉ်းရိုႏသေႏ ခေါက်ဝုဲင်ႏပူႏဇောႏဩ။

ဓမ္မံ - ဗွေႏမျတ်ဖရာꩻ ကဟော်ꩻကျာꩻဒါႏ တရာꩻတောႏမျတ်ယို၊ ပူဇေမိ ခွေသွဉ်းရိုႏသေႏ ခေါက်ဝုဲင်ႏပူႏဇောႏဩ။

သံဃံ - ဖရာꩻတပဲ့ꩻ ကဟဲ့ꩻဖန်ဒါႏ ဗွေႏသံႏဃာႏတောႏမျတ်ယို ပူဇေမိ ခွေသွဉ်းရိုႏသေႏ ခေါက်ဝုဲင်ႏပူႏဇောႏဩ။

 ဩကာသပအိုဝ်ႏ 
ဩကာသပအိုဝ်ႏ အလင်နဝ်ꩻ နွို့ထွားနွောင်ꩻဒျာႏ ဩကာသ လိတ်မဲ့ငါကိုနဝ်ꩻဩ။

ဩကာသ၊ ဩကာသ၊ ဩကာသ၊ ကာယကံႏ၊ ဝစီႏကံႏ၊ မနော်ꩻကံႏ၊ ကံႏတန်သွံပါꩻ၊ တပါꩻပါꩻယို၊ ခွေသွဉ်းပဲစ်မာႏ၊ မီႏအဝ်ႏဒါႏလဲ့၊ ယံထဲ့ဟူႏလင်ꩻ၊ ယံကင်ꩻညာꩻလွစ်၊ ပြွစ်ပြေစေႏတနာႏ၊ သဒ္ဓါႏစင်ဗွာ၊ စူခါ ရိုမ်းဗူႏ၊ ကတူႏကီ အွဉ်ႏဒင်ႏ၊ ဝုဲင်ႏထင်ႏ ကွီခွင်ꩻ၊ တလဲင်ႏနီလဲင်ႏ၊ သွံလဲင်ႏထွူတဲင်၊ ကန္တော့ꩻရိုႏသေႏ၊ စိန္တေႏဘုရာꩻ၊ တရာꩻ သံဃာႏ၊ ရတနာႏမျတ် သွံဆူႏ၊ ဝုဲင်ႏထူႏထွူဩ။

ဝုဲင်ႏဗာႏအကျိုꩻ၊ ကရိုꩻနောဝ်ꩻရာꩻ၊ လစ်ꩻပါꩻအပါယ်ႏ၊ သွစ်ꩻသွယ်ႏရပ်ပဲစ်၊ ကပ်တန် သွံခန်ꩻ၊ ငတ်ꩻတန်ꩻ ရန်ႏသူႏ၊ လစ်ꩻဒူ ဝိပတ္တိ၊ ဗျသန ငတ်ꩻပါꩻ၊ ကွတ်ꩻဆီသူ ရောႏဂါႏ၊ မော့ꩻဗာႏမွိုန်း လာꩻလာꩻ၊ ကင်ꩻညာꩻထွူခါ၊ ထိုဆွာꩻ သက်တန်ꩻ၊ ယောင်ꩻဆင်ꩻ တရေꩻကျ၊ သုခ ချံꩻသာႏ၊ ဗလ အာႏသန်၊ ဉာဏ်ႏတန် ထီႏသေ၊ ယံဗွေစွုမ်ႏဘဝ၊ ယံလꩻထဲင်းဖျင်၊ ဈာန်ႏတရာꩻမဂ်ဖိုလ်ႏ၊ ယံတွိုႏနိဗ္ဗာန်ႏ၊ မန်ႏမန်ႏ ခွေသွဉ်း၊ ယံကလꩻဗာႏ၊ စဝ်းဖရာꩻဗွေႏဩ။ဗွေႏစင်ꩻတန်ဓမ္မသာမိ၊ ပထမကျောင်ꩻတန်၊ တောင်ႏကီꩻ၊ တရာꩻဟော်ꩻပါခဲတ်(ပထမတွယ်ꩻ)

 ဖရာꩻ ဂုဏ်ႏတောႏ 
ဣတိပိ သော ဘဂဝါ 
အရဟံ
သမ္မာသမ္ဗုဒ္ဓေါ
ဝိဇ္ဇာစရဏသမ္ပန္နော
သုဂတော
လောကဝိဒူ
အနုတ္တရောပုရိသဒမ္မသာရထိ
သတ္ထာဒေဝမနုဿာနံ
ဗုဒ္ဓေါ
ဘဂဝါ
အရဟံ
နီဗွေႏဖရာꩻသူꩻနဝ်ꩻ လိုꩻလူႏဗြဟ္မာႏ သတ္တဝါႏခိုမူႏ ကားကလူႏယို ကွပ်ထူႏထွိုက်ယံ အရဟံဂုဏ်ႏ ဘွုံႏတန်သိုမ်ခမ်း ခင်ႏလမ်းဖွစ်ꩻဖဲစ်ꩻ ကျောႏစွစ်ꩻစဲစ်ꩻလဲဉ်းသွူ။

သမ္မာသမ္ဗုဒ္ဓေါ
နီဗွေႏဖရာꩻသူꩻနဝ်ꩻ ကေားသွဉ်ဖေႏဒါႏ ဆရာႏအဲဉ်ထဝ်း ဗွေႏစဝ်းနမ်းဒျာႏ ယံငါႏစဲင်းစဲ့ ကြောင်းကြဲ့တရာꩻ ကွယ်သေငါꩻမꩻ သမ္မာသမ္ဗုဒ္ဓေါ ယံခေါဗွေဂုဏ်ႏ ဘွုံႏတန်သိုမ်ခမ်း ခင်ႏလမ်းဖွစ်ꩻဖဲစ်ꩻ ကျောႏစွစ်ꩻစဲစ်ꩻလဲဉ်းသွူ။

ဝိဇ္ဇာစရဏသမ္ပန္နော
နီဗွေႏဖရာꩻသူꩻနဝ်ꩻ သိုမ်ပါꩻဝိဇ္ဇာႏ ဆီငတ်ꩻဗာႏစရဏ ကွပ်လꩻဗွေအာ ဝိဇ္ဇာစရဏသမ္ပန္နော ယံခေါဗွေဂုဏ်ႏ ဘွုံႏတန်သိုမ်ခမ်း ခင်ႏလမ်းဖွစ်ꩻဖဲစ်ꩻ ကျောႏစွစ်ꩻစဲစ်ꩻလဲဉ်းသွူ။

သုဂတော
နီဗွေႏဖရာꩻသူꩻနဝ်ꩻ ငဝ်းဟဝ်ရိုꩻဒေါ့ꩻ တွိုႏသော့ꩻနိဗ္ဗာန်ႏ ဖထန်ႏဒုက္ခော သုဂတောဂုဏ်ႏ ဘွုံႏတန်သိုမ်ခမ်း ခင်ႏလမ်းဖွစ်ꩻဖဲစ်ꩻ ကျောႏစွစ်ꩻစဲစ်ꩻလဲဉ်းသွူ။

လောကဝိဒူ
နီဗွေႏဖရာꩻသူꩻနဝ်ꩻ သတ္ထောသ သင်္ခါႏရရိုꩻ လောကသိုမ်ပါꩻ သေငါꩻယံကျ လောကဝိဒူ ဆန်ꩻထူꩻဗွေဂုဏ်ႏ ဘွုံႏတန်သိုမ်ခမ်း ခင်ႏလမ်းဖွစ်ꩻဖဲစ်ꩻ ကျောႏစွစ်ꩻစဲစ်ꩻလဲဉ်းသွူ။

အနုတ္တရောပုရိသ ဒမ္မသာရထိ
နီဗွေႏဖရာꩻသူꩻနဝ်ꩻ ဆုင်ꩻမꩻသင်ꩻသား ကားသတ္တဝါႏ ဆုင်ꩻမꩻဒါႏခေါ အနုတ္တရောပုရိသ ဒမ္မသာရထိဂုဏ်ႏ ဘွုံႏတန်သိုမ်ခမ်း ခင်ႏလမ်းဖွစ်ꩻဖဲစ်ꩻ ကျောႏစွစ်ꩻစဲစ်ꩻလဲဉ်းသွူ။

သတ္ထာဒေဝမနုဿာနံ
နီဗွေႏဖရာꩻသူꩻနဝ်ꩻ လိုꩻလူꩻဗြဟ္မာႏ သတ္တဝါႏသီး ဆရာႏကွပ်ထွာ သတ္ထာဒေဝ မနုဿာနံ ဟဝ်ယံဗွေဂုဏ်ႏ ဘွုံႏတန်သိုမ်ခမ်း ခင်ႏလမ်းဖွစ်ꩻဖဲစ်ꩻ ကျောႏစွစ်ꩻစဲစ်ꩻလဲဉ်းသွူ။

ဗုဒ္ဓေါ
နီဗွေႏဖရာꩻသူꩻနဝ်ꩻ သစ္စာႏလစ်ꩻပါꩻ မျတ်တရာꩻယို သေငါꩻယံခေါ ဗုဒ္ဓေါဗွေႏဂုဏ်ႏ ဘွုံႏတန်သိုမ်ခမ်း ခင်ႏလမ်းဖွစ်ꩻဖဲစ်ꩻ ကျောႏစွစ်ꩻစဲစ်ꩻလဲဉ်းသွူ။

ဘဂဝါ
နီဗွေႏဖရာꩻသူꩻနဝ်ꩻ သူပါꩻဂုဏ်ႏတောႏ ဗွေကျောႏငါႏထာꩻ ဘဂဝါဂုဏ်ႏ ဘွုံႏတန်သိုမ်ခမ်း ခင်ႏလမ်းဖွစ်ꩻဖဲစ်ꩻ ကျောႏစွစ်ꩻစဲစ်ꩻလဲဉ်းသွူ။

 တရာꩻ ဂုဏ်ႏတောႏ 
သွာက္ခာတော ဘဂဝတာ ဓမ္မော
သန္ဒိဋ္ဌိကော
အကာလိကော
ဧဟိပဿိကော
ဩပနေယျိကော
ပစ္စတ္တံ ဝေဒိတဗ္ဗော ဝိညူဟိ။

 သင်ႏဃာႏဂုဏ်ႏတောႏ 
သုပ္ပဋိပန္နော ဘဂဝတော သာဝကသံဃော၊ 
ဥဇုပ္ပဋိပန္နော ဘဂဝတော သာဝကသံဃော၊
ဉာယပ္ပဋိပန္နော ဘဂဝတော သာဝကသံဃော၊ 
သာမီစိပ္ပဋိပန္နော ဘဂဝတော သာဝကသံဃော၊
ယဒိဒံ စတ္တာရိ ပုရိသယုဂါနိ အဋ္ဌ ပုရိသပုဂ္ဂလာ ဧသ ဘဂဝတော သာဝကသံဃော၊
အာဟုနေယျော၊
ပါဟုနေယျော၊
ဒက္ခိဏေယျော၊
အဉ္ဇလိကရဏီယျော၊
အနုတ္တရံ ပုညက္ခေတ္တံ လောကဿ။

 ငဝ်းပသာမေတ္တာႏ 
 သွဉ်းသီးနမ်းခါ ကိုႏစောင်ꩻပါ ယံကင်ꩻရောႏဂါႏ ရန်ႏယံခွါႏ နမ်းသꩻချံꩻသာႏ ယံအဝ်ႏဩ။
 ကေꩻဇူꩻတန်အာ မွိုးတောမ်ႏဖါ ယံကင်ꩻရောႏဂါႏ ရန်ႏယံခွါႏ နမ်းသꩻချံꩻသာႏ ယံအဝ်ႏဩ။
 သွဉ်သင်ဖေႏဒါႏ ကားဆရာႏ ယံကင်ꩻရောႏဂါႏ ရန်ႏယံခွါႏ နမ်းသꩻချံꩻသာႏ ယံအဝ်ႏဩ။
 ဖူးဝေးဗော့ꩻညာꩻ စွုမ်ႏဖြာꩻဖြာꩻ ယံကင်ꩻရောႏဂါႏ ရန်ႏယံခွါႏ နမ်းသꩻချံꩻသာႏ ယံအဝ်ႏဩ။
 မိတ်ဆွေႏဟဝ်ဒါႏ သွꩻသဟာႏ ယံကင်ꩻရောႏဂါႏ ရန်ႏယံခွါႏ နမ်းသꩻချံꩻသာႏ ယံအဝ်ႏဩ။
 နီရပ်ဒုံကို လိုꩻပေါင်ꩻယို ယံကင်ꩻရောႏဂါႏ ရန်ႏယံခွါႏ နမ်းသꩻချံꩻသာႏ ယံအဝ်ႏဩ။
 နီကျောင်ꩻကန်ႏကို သင်ႏဃာႏယို ယံကင်ꩻရောႏဂါႏ ရန်ႏယံခွါႏ နမ်းသꩻချံꩻသာႏ ယံအဝ်ႏဩ။
 လိုꩻလူꩻဗြဟ္မာႏ သတ္တဝါႏ ယံကင်ꩻရောႏဂါႏ ရန်ႏယံခွါႏ နမ်းသꩻချံꩻသာႏ ယံအဝ်ႏဩ။
 ကားကအဝ်ႏဒါႏ သတ္တဝါႏ ယံကင်ꩻရောႏဂါႏ ရန်ႏယံခွါႏ နမ်းသꩻချံꩻသာႏ ယံအဝ်ႏဩ။

 ငဝ်းဝွေႏဖန်းကုသိုလ်ႏ 
ငဝ်းဝွေႏဖကုသိုလ်ႏအလင်နဝ်ꩻ နွို့ထွားနွောင်ꩻဒျာႏ ငဝ်းဝွေႏဖန်းကုသိုလ်ႏ ကိုယိုဩ။

နုဲင်းဟန်ႏနီꩻယို ကမာꩻဗာႏ၊ ကုသိုလ်ႏအတာႏ ဘို့ဘာဂ၊ အီႏဝွေႏအမျ ဖန်းဖြယ်တေား၊ မွိုးဖါယိုနေား ဝွေႏရီးအွဉ်၊ ဆရာႏကသွဉ် ဝွေႏပါစူꩻ၊ ဖူးဝေးအထူꩻ သွꩻဟဝ်ပေါင်ꩻ၊ ကုသိုလ်ႏယိုလောင်ꩻ ဝွေႏဖြယ်ဖန်း၊ လူꩻပွေါးနီနမ်း ပွေါးကျောင်ꩻဒုံ၊ ငါးရုဲꩻခမ်းအုံ ခွန်ယမ၊ ကုသိုလ်ႏဘာဂ ဝွေႏတွိုႏဒျာႏ၊ တနံဒေႏဝါႏ လူꩻသူထပ်၊ တဆီသူရပ် ဗျဟ္မာႏဘုံႏ၊ ကုသိုလ်ႏအဟုံႏ ဝွေႏလို့စင်၊ ဟံႏခိုႏဟံႏကင် အဝ်ႏကုဲတဝ်း၊ ယံသာႏဓုရဝ်း ပငါရာꩻ၊ စွုမ်ႏဖြီးစွုမ်ႏဖြာꩻ လို့လို့အေား။ - ထူႏတွာတွာသွော့ ကုသိုလ်ႏယိုနေား ဗွေႏသီးအော။ (၃-ပြန်ႏ) (သာႏဓု-သာႏဓု-သာႏဓု)။

 အာႏကွိုꩻ 

*